चटपटी चीज़ें खाने के लिए भले ही महिलाएं बदनाम हों, लेकिन पुरुष भी खाने के कम शौकीन नहीं होते. चाट, गोलगप्पे, अचार, पापड़… ऐसी तमाम चीज़ें पुरुषों को भी ख़ूब पसंद आती हैं. उपासना चौधरी कहती हैं, जब भी कच्ची कैरी का मौसम आता है, तो मुझसे ज़्यादा मेरे भैया ख़ुश हो जाते हैं. मां के हाथ का बना कच्ची कैरी का इस्टेंट अचार भैया को बहुत पसंद है. हमारे मुहल्ले की चाट गली में आपको मुझसे ज़्यादा मेरे भैया नज़र आएंगे. उन्हें चटपटी चीज़ों का बहुत शौक है और वो अपने इस शौक को किसी से छुपाते भी नहीं हैं. उनके दोस्त अक्सर भैया का मज़ाक उड़ाते हैं, लेकिन उन्हें इससे कोई फर्क नहीं पड़ता.